KOMISSION ASETUS (EY) N:o 1251/96,

annettu 28 päivänä kesäkuuta 1996,

siipikarjanliha-alaa koskevien tariffikiintiöiden avaamisesta ja hallinnoinnista

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1),

ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2), sellaisena kuin se on viimeksi muutettuna komission asetuksella (EY) N:o 2916/95 (3), ja erityisesti sen 15 artiklan,

sekä katsoo, että

yhteisö on sitoutunut Maailman kauppajärjestön yhteydessä avaamaan tietyt siipikarjanliha-alan tuotteita koskevat tariffikiintiöt; sen vuoksi on vahvistettava näiden kiintiöiden soveltamista koskevat yksityiskohtaiset säännöt 1 päivän heinäkuuta 1996 ja 30 päivän kesäkuuta 1997 väliseksi ajanjaksoksi,

joitakin kiintiöitä ei ole avattu 1 päivän tammikuuta 1996 ja 30 päivän kesäkuuta 1996 välisenä ajanjaksona; sen vuoksi ne olisi lisättävä tässä asetuksessa säädettyihin määriin,

tämän järjestelyn hallinnointi olisi varmistettava tuontitodistusten avulla; tätä tarkoitusta varten olisi määriteltävä erityisesti hakemusten esittämistä koskevat yksityiskohtaiset säännöt sekä hakemuksissa ja todistuksissa pyydettävät tiedot poiketen siitä, mitä maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (4), sellaisena kuin se on viimeksi muutettuna asetuksella (EY) N:o 2137/95 (5), 8 artiklassa säädetään; lisäksi todistukset olisi annettava harkinta-ajan jälkeen ja mahdollisesti soveltaen yhteistä hyväksymisprosenttia; toimijoiden olisi säädettävä, että todistushakemus voidaan vetää pois hyväksymiskertoimen vahvistamisen jälkeen,

tuonnin säännöllisyyden varmistamiseksi on tarpeen tasata tämän asetuksen liitteessä I määrätyt määrät koko vuodelle,

järjestelyn tehokkaan hallinnoinnin varmistamiseksi mainitussa järjestelyssä käytettävien tuontitodistusten takuusummaksi olisi tässä järjestelmässä vahvistettava 20 ecua 100 kilogrammaa (tuotteen paino) kohden; siipikarjanliha-alan keinotteluvaaran poistamiseksi olisi toimijoiden kyseiseen järjestelyyn pääsylle asetettava täsmälliset edellytykset,

toimijoiden huomiota olisi kiinnitettävä siihen, että todistuksia voidaan käyttää ainoastaan niiden tuotteiden osalta, jotka ovat kaikkien yhteisössä voimassa olevien eläinlääkintäsäädöksien mukaiset, ja

tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Avataan 1 päivän heinäkuuta 1996 ja 30 päivän kesäkuuta 1997 väliseksi ajanjaksoksi liitteessä I esitetyt tuontia koskevat tariffikiintiöt siinä määrätyille tuoteryhmille ja siinä määrätyin edellytyksin.

2 artikla

Edellä 1 artiklassa tarkoitetut kiintiöt jaetaan seuraavasti:

- 25 prosenttia 1 päivän heinäkuuta ja 30 päivän syyskuuta välisenä aikana

- 25 prosenttia 1 päivän lokakuuta ja 31 joulukuuta välisenä aikana

- 25 prosenttia 1 päivän tammikuuta ja 31 päivän maaliskuuta välisenä aikana

- 25 prosenttia 1 päivän huhtikuuta ja 30 päivän kesäkuuta välisenä aikana

Ryhmän P3 kiintiöön lisätään kuitenkin 60 tonnin määrä 1 päivän heinäkuuta ja 30 päivän syyskuuta väliseksi ajanjaksoksi.

3 artikla

Kaiken 1 artiklassa tarkoitettujen kiintiöiden rajoissa tapahtuvan yhteisöön tuonnin edellytyksenä on tuontitodistuksen esittäminen.

4 artikla

Edellä 3 artiklassa tarkoitettuja tuontitodistuksia koskevat seuraavat säännökset:

a) tuontitodistuksen hakijan on oltava luonnollinen henkilö tai oikeushenkilö, joka hakemuksen esittämishetkellä voi todistaa jäsenvaltioiden toimivaltaisille viranomaisille tuoneensa kumpanakin todistushakemusten jättövuotta edeltävistä kahdesta kalenterivuodesta vähintään 50 tonnia vastaavan määrän asetukseen (ETY) N:o 2771/75 kuuluvia tuotteita; vähittäiskauppias tai ravintolanpitäjä, joka myy näitä tuotteita loppukuluttajille, ei kuitenkaan voi hyötyä mainitusta järjestelystä,

b) todistushakemus voi sisältää ainoastaan yhden tämän asetuksen liitteessä I esitetyn ryhmän numeroista; se voi koskea eri CN-koodiin kuuluvaa ja yhdestä ainoasta maasta peräisin olevaa tuotetta. Tässä tapauksessa kaikki CN-koodit ja niiden kuvaukset on merkittävä 16 ja 15 kohtaan.

Todistushakemuksessa mainitun määrän on oltava vähintään yksi tonni ja enintään 10 prosenttia kyseisessä ryhmässä ja 2 artiklassa säädettynä ajanjaksona käytettävissä olevasta määrästä,

c) todistushakemuksessa ja todistuksen 8 kohdassa on oltava maininta alkuperämaasta; todistus velvoittaa tuomaan mainitusta maasta,

d) todistushakemuksen ja todistuksen 20 kohdassa on oltava jokin seuraavista maininnoista:

- Reglamento (CE) n° 1251/96

- Forordning (EF) nr. 1251/96

- Verordnung (EG) Nr. 1251/96

- Êáíïíéóìüò (ÅÊ) áñéè. 1251/96

- Regulation (EC) No 1251/96

- Règlement (CE) n° 1251/96

- Regolamento (CE) n. 1251/96

- Verordening (EG) nr. 1251/96

- Regulamento (CE) nº 1251/96

- Asetus (EY) N:o 1251/96

- Förordning (EG) nr 1251/96

e) todistuksen 24 kohdassa on oltava jokin seuraavista maininnoista:

Yhteisen tullitariffin tullia alennettu seuraavan mukaisesti:

- Reglamento (CE) n° 1251/96

- Forordning (EF) nr. 1251/96

- Verordnung (EG) Nr. 1251/96

- Êáíïíéóìüò (ÅÊ) áñéè. 1251/96

- Regulation (EC) No 1251/96

- Règlement (CE) n° 1251/96

- Regolamento (CE) n. 1251/96

- Verordening (EG) nr. 1251/96

- Regulamento (CE) nº 1251/96

- Asetus (EY) N:o 1251/96

- Förordning (EG) nr 1251/96.

5 artikla

1. Todistushakemus voidaan tehdä ainoastaan jokaisen 2 artiklassa tarkoitetun ajanjakson kymmenen ensimmäisen päivän aikana.

2. Todistushakemus voidaan hyväksyä ainoastaan, jos hakija kirjallisesti ilmoittaa, ettei ole esittänyt sekä sitoutuu olemaan kyseisenä ajanjaksona esittämättä toista hakemusta saman ryhmän tuotteista jäsenvaltioissa, jossa hakemus jätetään tai toisessa jäsenvaltiossa.

Jos hakija esittää useamman hakemuksen saman ryhmän tuotteista, mitään näistä hakemuksista ei hyväksytä. Jokainen hakija voi kuitenkin esittää useita tuontitodistushakemuksia niistä tuotteista, jotka kuuluvat yhteen ainoaan ryhmän numeroon, jos nämä tuotteet ovat peräisin eri maista.

Hakemukset, jotka kukin koskevat yhtä ainoaa alkuperämaata, on tehtävä samanaikaisesti jäsenvaltion toimivaltaiselle viranomaiselle. Niitä pidetään 4 artiklan b alakohdassa tarkoitetun enimmäismäärän ja edeltävässä kohdassa esitetyn säännön soveltamisen osalta yhtenä hakemuksena.

3. Kaikkien 1 artiklassa tarkoitettujen tuotteiden tuontitodistuksia koskeviin hakemuksiin on liitettävä vakuus, joka on 20 ecua 100 kilogrammaa kohden.

4. Jäsenvaltioiden on ilmoitettava komissiolle viidentenä työpäivänä sen jälkeen, kun hakemusten jättämisaika päättyi, jokaisesta kyseisen ryhmän tuotteista tehdyt hakemukset. Tähän ilmoitukseen on sisällyttävä luettelo hakijoista ja yhteenveto hakemusmääristä ryhmittäin.

Kaikki ilmoitukset, myös "nollailmoitukset", on tehtävä teleksillä tai telekopiona säädettynä työpäivänä liitteessä II esitetyn mallin mukaisesti, jos yhtään hakemusta ei ole esitetty, tai liitteessä II ja III esitettyjen mallien mukaisesti, jos hakemuksia on esitetty.

5. Komissio päättää viipymättä, missä määrin 4 artiklassa tarkoitettuja hakemuksia voidaan hyväksyä.

Jos todistushakemuksissa esitetyt määrät ylittävät käytettävissä olevat määrät, komissio vahvistaa hakemusmääriä koskevan yhteisen hyväksymisprosentin. Jos tämä prosenttiosuus on alle 5 prosenttia, komissio ei voi hyväksyä hakemuksia eikä vapauttaa vakuuksia.

Toimija voi vetää todistushakemuksensa pois kymmenen työpäivän aikana siitä, kun yhteinen hyväksymisprosentti on julkaistu Euroopan yhteisöjen virallisessa lehdessä, jos tämän prosenttiosuuden soveltaminen johtaa 20 tonnia pienemmän määrän vahvistamiseen. Jäsenvaltioiden on ilmoitettava asiasta komissiolle viiden päivän aikana siitä, kun hakemus vedetään pois, ja vapautettava vakuus.

Komissio määrittää jäljelle jäävän määrän, joka lisätään 1 artiklassa tarkoitettua kiintiöjaksoa seuraavan jakson käytettävissä olevaan määrään.

6. Todistukset myönnetään viipymättä komission tehtyä päätöksen.

7. Todistuksia voidaan käyttää ainoastaan niiden tuotteiden osalta, jotka ovat kaikkien yhteisössä voimassa olevien eläinlääkintäsäädösten mukaiset.

6 artikla

Asetuksen (ETY) N:o 3719/88 21 artiklan 2 kohdan mukaan tuontitodistukset ovat voimassa sataviisikymmentä päivää niiden tosiasiallisen myöntämispäivän jälkeen.

Todistusten voimassaoloaika päättyy kuitenkin 30 päivänä kesäkuuta 1997.

Tämän asetuksen nojalla myönnettyjä tuontitodistuksia ei voida siirtää toiselle henkilölle.

7 artikla

Asetuksen (ETY) N:o 3719/88 säännöksiä sovelletaan sanotun kuitenkaan rajoittamatta tämän asetuksen soveltamista.

Tämän asetuksen nojalla tuotu määrä ei saa olla suurempi kuin tuontitodistuksen 17 ja 18 kohdassa mainittu määrä poiketen siitä, mitä mainitun asetuksen 8 artiklan 4 kohdassa säädetään. Luku "0" on tätä varten kirjattava mainitun todistuksen 19 kohtaan.

8 artikla

Tämä asetus tulee voimaan 1 päivänä heinäkuuta 1996.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 28 päivänä kesäkuuta 1996.

Komission puolesta

Franz FISCHLER

Komission jäsen

(1) EYVL N:o L 146, 20.6.1996, s. 1

(2) EYVL N:o L 282, 1.11.1975, s. 77

(3) EYVL N:o L 305, 19.12.1995, s. 49

(4) EYVL N:o L 331, 2.12.1988, s. 1

(5) EYVL N:o L 214, 8.9.1995, s. 21

LIITE I

>TAULUKON PAIKKA>

LIITE II

>KAAVION ALKU>

Asetuksen (EY) N:o 1251/96 soveltaminen

EUROOPAN YHTEISÖJEN KOMISSIO PÄÄOSASTO VI/D/3 - SIIPIKARJANLIHA-ALA

>KAAVION LOOPU>

LIITE III

>KAAVION ALKU>

Asetuksen (EY) N:o 1251/96 soveltaminen

EUROOPAN YHTEISÖJEN KOMISSIO PÄÄOSASTO VI/D/3 - SIIPIKARJANLIHA-ALA

>KAAVION LOOPU>